|  |
| --- |
| **Northrop YA-9** |
|  |
|  |
|  |
| Tipas | Šturmo lėktuvas |
| Gamintojas | Northrop Corporation |
| Pirmas skrydis | 1972 m. gegužės 30 d. |
| Būsena | Programa nutraukta |
| Pagrindiniai naudotojai |  JAV KOP   NASA |
| Pagaminta vnt. | 2 |

**Northrop YA-9** - Jungtinių Amerikos Valstijų įmonės "Northrop Corporation" sukurtas šturmo lėktuvo prototipas, pateiktas Jungtinių Valstijų karinių oro pajėgų paskelbtam konkursui pagal programą "A-X". 

Konkurse YA-9 pralaimėjo įmonės "Fairchild Republic" modeliui YA-10, kuris tapo A-10 Thunderbolt II.

Teigiama, kad atmesto "YA-9" pagrindu SSRS buvo sukurtas šturmo lėktuvas "Suchoj Su-25".

Konstrukcija ir gamyba
----------------------

### Priešistorė

Vietnamo karo metu JAV KOP buvo kritikuojamos dėl specializuotų šturmo ir pėstininkų paramos lėktuvų trūkumo. Mūšiuose daug antžeminės atakos misijas vykdžiusių lėktuvų buvo numušti šaulių ginklais, "žemė-oras" tipo raketomis ir zenitiniais pabūklais. Greiti reaktyviniai lėktuvai, tokie kaip North American F-100 Super Sabre, Republic F-105 Thunderchief ir McDonnell Douglas F-4 Phantom II daugelyje tokių misijų pasirodė neveiksmingi. pagrindiniu JAV pėstininkų paramos lėktuvu liko stūmoksliniu varikliu varomas „Douglas A-1 Skyraider".

### A-X

Atsakydama į kritiką 1966 m. viduryje JAV KOP įsteigė "Attack Experimental" (A-X) programą. Ši struktūra parengė ir 1967 m. kovo 6 d. paskelbė siūlomo sukurti šturmo lėktuvo specifikacijas. Konkurso sąlygas KOP išsiuntė 21 karinės pramonės įmonei. Diskusijų su Vietname skraidžiusiais "A-1 Skyraider" pilotais ir kitų orlaivių naudotų šturmo misijose efektyvumo analizė parodė, kad idealus orlaivis turi pasižymėti dideliu skrydžio nuotoliu, manevringumu skrendant mažais greičiais, didžiule ugnies galia ir itin dideliu atsparumu pažeidimams - savyje sujungti geriausius „Ilyushin Il-2", „Henschel Hs 129" ir „Skyraider" elementus. Nors pradiniame sąlygų variante buvo nurodoma, kad lėktuvas turi būti varimas turbosraigtiniu varikliu, 1969 m. gegužės mėn. reikalavimai buvo pakeisti, nurodant turboventiliatorinę jėgainę.

1970 m. gegužės mėn. sąlygos buvo patikslintos: ginkluotė - 30 mm kalibro patranka, maksimalus greitis - ne mažiau 460 mylių per valandą (740 km/h), kilimo nuotolis - ne daugiau 4000 pėdų (1200 m.), naudingas svoris - 16000 svarų (7300 kg), veikimo spindulys - ne mažiau 285 mylių (459 km), o vieneto kaina – iki 1,4 mln. JAV dolerių esant 600 orlaivių užsakymui. 

Lygiagrečiai JAV kariuomenė užsakė sukurti gretašaudę (bent 4000 šūvių per minutę) aviacinę patranką.

Savo pasiūlymus pateikė šešios bendrovės. 1970 m. gruodžio 18 d. galutiniam konkurso etapui buvo atrinktos "Northrop" ir "Fairchil Republic", kurių gaminiai gavo indeksus atitinkaai YA-9A ir YA-10A. Lygiagrečiai „General Electric" ir „Philco-Ford" buvo pasiūlyta sukurti ir išbandyti GAU-8 pabūklų prototipus.

### Konstrukcija

Northrop YA-9 Nr. 71-1368
YA-9 buvo iš kniedyto aliuminio gamintas vidursparnis monoplanas, kurio gamyboje plačiai naudotos korinės konstrukcijos ir chemiškai apdorota danga. Du turboventiliatoriai buvo sumontuoti gondolose po orlaivio sparnų pagrindau. "Northrop" pasirinko silpnesnį, 32 kN traukos variklį "Lycoming YF102", nors taip pat galėjo naudoti ir į YA-10 montuotą 41,3 kN traukos „General Electric TF34". "YF102" pasirinkimas buvo sąlygotas lėšų taupymo - šis variklis buvo į sraigtasparnius "Boeing CH-47 Chinook" montuoto turbostraigtinio variklio "Avco Lycoming T55" modifikacija. Orlaivio pavaldumą skrendant mažais greičiais užtikrino didelis stabilizatorius su jo viduryje sumontuotais aukščio vairais. Padalinti eleronai galėjo būti naudojami kaip oro stabdžiai. Šiuos pneumatinius stabdžius naudojant asimetriškai kartu su orlaivio vairu, buvo galima pasukti be posvyrio ar pokrypio, taip palengvinant ginklo nutaikymą.

Šarvuota piloto kabina buvo įrengta po dideliu stikliniu gaubtu, gerokai prieš sparnus. Lėktuve buvo montuojama dviguba hidraulinė skrydžio valdymo sistema su papildoma rankine atsargine įranga. Tikėtasi, kad šios konstrukcijos ypatybės 90% sumažins kovinius nuostolius Vietnamo tipo operacijose. Vienintelė 30 mm kalibro rotacinė (Getlingo) patranka turėjo būti montuojama orlaivio fiuzeliaže. Kadangi pabūklas buvo montuojamas pagal orlaivio vidurio liniją, važiuoklės priekinis ratas buvo pasislinktas 1 pėdą (0,30 m.) į kairę. Bandymų metu patranka "GAU-8 Avenger" nebuvo paruošta, todėl abu YA-9 prototipai (ir abu YA-10) buvo ginkluti mežesne, mažesnia 20 mm kalibro "M61 Vulcan". Po sparnai buvo įrengta 10 išorinių tvirtinimo taškų, leidžiančių vežti 16 000 svarų (7200 kg) ginkluotės, įskaitant bombas ir "oras-žemė" tipo raketas AGM-65 „Maverick".

### Skrydžiai

Pirmąjį skrydį YA-9 atliko 1972 m. gegužės 30 d. Antrasis prototipas pakilo rugpjūčio 23 d. „Northrop" atlikti bandymai buvo sėkmingi, buvo teigiama, kad orlaivis yra "pavaldus kaip naikintuvas" ir yra gera ginklų platforma. 1972 m. spalio 10 d. – gruodžio 9 d. JAV KOP pilotai bandytojai testavo YA-9 ir YA10. Nors YA-9 visiškai atitiko JAV KOP reikalavimus, 1973 m. sausio 18 d. nugalėtoju buvo paskelbtas YA-10. 

Pralaimėjimas A-X konkiurse sukėlė didelius sunkumus "Northrop" kompanijai, tuo metu neturėjusiai jokio kito karinio užsakymo.

Abu YA-9 prototipai buvo perduoti NASA ir naudojami skrydžio bandymams. Nurašius lėktuvus jų varikliai buvo sumontuoti į "C-8 Buffalo", naudotame NASA ir Boeing vykdytame tylaus trumpojo nuotolio tyrimų lėktuvo (QSRA) projekte.

Eksponuojami orlaiviai
----------------------

* Northrop YA-9A March Field muziejuje, Riverside (Kalifornija)71-1367 – saugomas Edwards KOP bazėje (Kalifornija), 2021 m. buvo planuojamas restauravimas.
* 71-1368 - eksponuojamas March Field KOP muziejuje (Kalifornija).

Šablonas:Aircraft specs

**Bendrieji duomenys**

3-view line drawing of the Northrop YA-9Northrop YA-9 brėžinys iš trijų perspektyvų
* **Įgula:** 1
* **Ilgis:** 53 pėdos 6 coliai (16,31 m)
* **Sparno mojis:** 58 pėdų 0 colių (17,68 m)
* **Aukštis:** 16 pėdų 11 colių (5,16 m)
* **Sparnų plotas:** 580 kv. pėdų (54 m2)
* **Svoris:**
	+ **tuščio:** 25 000 svarų (11 340 kg)
	+ **maksimalus kilimo:** 41 000 svarų (18 597 kg)
* **Jėgainė:** du turboventiliatoriniai varikliai Lycoming YF102-LD-100, po 7200 svarų (32 kN) traukos kiekvienas

**Skrydžio duomenys**

* **Maksimalus greitis:** 452 mazgai (520 mylios per valandą, 837 km/h)
* **Kilimo greitis:** 5 000 pėdų/min (25 m/s)

**Ginkluotė**

* **Patranka:** 1x 20 mm kalibro aviacinė patranka M61 Vulcan Gatling gun (vietoje GAU-8/A)
* **Pakabos taškai:** 10 pakabos taškų po sparnais, skirti svboriui iki 16 000 svarų (7 300 kg)

### Bibliografija

* (EN) "AX Fighter Paved Way for Prototyping". Aviation Week and Space Technology. Vol. 96, no. 26. 26 June 1972. pp. 103–104.
* (EN) "Airdata File". Air Enthusiast. Vol. 3, no. 3. September 1972. pp. 156–160. ISBN 0-903234-31-9.
* (EN) Coram, Robert (2004). Boyd: The Fighter Pilot Who Changed the Art of War. Los Angeles: Back Bay Books. ISBN 0-316-79688-3.
* (EN) Donald, David; March, Daniel, eds. (2004). "A-10 Fighting Warthog". Modern Battlefield Warplanes. Norwalk, Connecticut: AIRtime. ISBN 1-880588-76-5.
* (EN) Donald, David, ed. (1997). "Northrop YA-9". The Complete Encyclopedia of World Aircraft. Barnes & Noble Books. ISBN 0-7607-0592-5.
* (EN) Fink, Donald E. (2 October 1972). "Contractors Prepare for 90-Day AX Flyoff". Aviation Week and Space Technology. Vol. 97, no. 14. pp. 44–48.Tuščia citata (pagalba) : CS1 maint: date and year (link)
* (EN) Fink, Donald E. (11 December 1972). "USAF Completes AX Flight Evaluations". Aviation Week and Space Technology. Vol. 97, no. 24. p. 20.Tuščia citata (pagalba) : CS1 maint: date and year (link)
* (EN) Jenkins, Dennis R. (1998). Fairchild-Republic A/OA-10 Warthog. North Branch, Minnesota: Specialty Press. ISBN 1-58007-013-2.
* (EN) Jesse, William; Engbrecht, Bradley (July 1996). "Not Quite Ten: Northrop's A-9, A-X runner-up". Air Enthusiast. No. 64. pp. 57–59. ISSN 0143-5450.
* (EN) "Northrop Streamlines A-9A Management". Aviation Week and Space Technology. Vol. 96, no. 26. 26 June 1972. pp. 107–113.
* (EN) Richardson, Doug (1 July 1978). "Quiet and vertical at NASA Ames". Flight International. Vol. 114, no. 3515. pp. 29–32.
* (RU) Су-25 - копия американца? vs A-10 Thunderbolt, youtube.com



1. ↑  Су-25 - копия американца? vs A-10 Thunderbolt, youtube.com
2. 1 2 3  Coram, Robert (2004). *Boyd: The Fighter Pilot Who Changed the Art of War*.
3. ↑  Donald, David; March, Daniel, eds. (2004). "A-10 Fighting Warthog". p. 8
4. ↑  "AX Fighter Paved Way for Prototyping". Aviation Week and Space Technology. Vol. 96, no. 26. 26 June 1972. pp. 103–104
5. 1 2  Jesse, William; Engbrecht, Bradley (July 1996). "Not Quite Ten: Northrop's A-9, A-X runner-up". Air Enthusiast. No. 64. pp. 58
6. ↑  Jenkins, Dennis R. (1998). Fairchild-Republic A/OA-10 Warthog. p. 19
7. ↑  Jenkins, Dennis R. (1998). *Fairchild-Republic A/OA-10 Warthog*. p. 18, 20.
8. ↑  Fink, Donald E. (2 October 1972). "Contractors Prepare for 90-Day AX Flyoff". Aviation Week and Space Technology. Vol. 97, no. 14. pp. 45-46
9. ↑  Jesse, William; Engbrecht, Bradley (July 1996). "Not Quite Ten: Northrop's A-9, A-X runner-up". Air Enthusiast. No. 64. pp. 55.
10. 1 2 3  Jesse, William; Engbrecht, Bradley (July 1996). "Not Quite Ten: Northrop's A-9, A-X runner-up". *Air Enthusiast*. No. 64. pp. 57–59
11. ↑  Jenkins, Dennis R. (1998). *Fairchild-Republic A/OA-10 Warthog*. p. 26
12. ↑  Fink, Donald E. (11 December 1972). "USAF Completes AX Flight Evaluations". Aviation Week and Space Technology. Vol. 97, no. 24. p. 20
13. ↑  Richardson, Doug (1 July 1978). "Quiet and vertical at NASA Ames". Flight International. Vol. 114, no. 3515. pp. 29–32.
14. ↑  „Aviation History And Aircraft Photography: A-9A". *JohnWeeks.com*. Nuoroda tikrinta 2 March 2021.
15. ↑  „YA-9A". *March Field Air Museum*. Nuoroda tikrinta 2 March 2021.